Der skal sikres et højt sundhedsbeskyttelsesniveau ved fastlæggelsen og gennemførelsen af alle Unionens politikker og aktiviteter. Unionens indsats, der skal være et supplement til de nationale politikker, skal være rettet mod at forbedre folkesundheden og forebygge sygdomme hos mennesker samt imødegå forhold, der kan indebære risiko for den fysiske og mentale sundhed. Indsatsen skal omfatte bekæmpelse af de største trusler mod sundheden ved at fremme forskning i deres årsager, spredning og forebyggelse samt sundhedsoplysning og -uddannelse, samt overvågning af alvorlige grænseoverskridende sundhedstrusler, varsling i tilfælde af sådanne trusler og bekæmpelse heraf. (Artikel 168 i traktaten om Den Europæiske Unions funktionsmåde)

Formål Organet er ansvarligt for at udføre gennemførelsesopgaverne til forvaltning af det andet folkesundhedsprogram 2008-2013 vedtaget ved afgørelse nr. 1350/2007/EF, handlings-programmet inden for forbrugerpolitik for 2007-2013 vedtaget ved afgørelse nr. 1926/2006/EF og uddannelsesforanstaltninger vedrørende fødevaresikkerhed omfattet af forordning (EF) nr. 882/2004 og direktiv 2000/29/EF. Organet forvalter også alle faser i de gennemførelsesforanstaltninger, der er uddelegeret til det inden for rammerne af programmet for indsats inden for folkesundhed 2003-2008, der blev vedtaget ved Europa-Parlamentets og Rådets afgørelse nr. 1786/2002/EF af 23. september 2002.

Organet er ansvarligt for at gennemføre følgende opgaver under nedenstående EU-programmer som fastsat i uddelegeringsafgørelsen af 9. september 2008 (13): Folkesundhedsprogram 2003-2008 — afgørelse nr. 1786/2002/EF Folkesundhedsprogram 2008-2013 — afgørelse nr. 1350/2007/EF Forbrugerprogram 2007-2013 — afgørelse nr. 1926/2006/EF Uddannelsesforanstaltninger vedrørende fødevaresikkerhed — forordning (EF) nr. 882/2004 og direktiv 2000/29/EF: a) forvaltning af alle projektfaser (med henblik på overvågning og spredning af oplysninger skal organet træffe de nødvendige foranstaltninger til at oprette en database over projekter eller fortsætte en eksisterende database, hvor man medtager en projektbeskrivelse og de endelige resultater) b) overvågning af projekter implementeret under disse programmer og foranstaltninger, herunder den nødvendige kontrol c) indsamling, behandling og spredning af data og navnlig kompilering, analyse og fremsendelse til Kommissionen af alle oplysninger, der er nødvendige for at lede gennemførelsen af programmer og foranstaltninger, fremme af koordinering og synergi med andre EU-programmer, medlemsstaterne eller internationale organisationer d) organisation af møder, seminarer, forhandlinger og kurser e) bidrag til evaluering af programmets effekt, navnlig den årlige evaluering og/eller midtvejsevalueringen af gennemførelsen af programmerne, og gennemførelse af opfølgningsaktioner på grundlag af evalueringer vedtaget af Kommissionen f) udbredelse af resultaterne af den informationsindsats, som Kommissionen har planlagt og gennemført g) udarbejdelse af generelle kontrol- og overvågningsdata h) deltagelse i forberedende arbejde vedrørende finansielle afgørelser.

1 — Styrelseskomitéen Består af fem medlemmer udpeget af Europa-Kommissionen. Medlemmerne af styrelseskomitéen udpeges for to år. Styrelseskomitéen vedtager organets årlige arbejdsprogram, når Europa-Kommissionen har godkendt det. Den vedtager endvidere organets driftsbudget og dets årlige aktivitetsrapport. 2 — Direktøren Udnævnes for fire år af Europa-Kommissionen. 3 — Ekstern revision Revisionsretten. 4 — Decharge-myndigheden Europa-Parlamentet efter henstilling fra Rådet.

Budget Organets endelige driftsbudget for 2009 beløb sig til 6,4 millioner euro Ansatte pr. 31. december 2009 Pr. 31. december 2009 havde organet 48 vedtægtsomfattede ansatte, heraf 11 midlertidigt ansatte og 37 kontraktansatte.